
AUCTOR. 


Praefatio. 


Dissertatio  cui  conscribendae  operam  dedi,  disquisi- 
tiones quasdam  anatomicas,  circa  venas  abdominales 
praecipue  renales  institutas,  comprehendit.  Sed,  quum 
eiusmodi  opus,  ne  prorsus  inutile  sit  diuturna,  dili- 
gentissima,  circumspectissimaque  observatione  egeat; 
multae  autem  res,  ut  breve  in  temporis  spatio  disser- 
tatio haec  conscribatur,  desiderent,  disquisitiones  istae 
minoris  quidem  momenti  sunt. 

Praeter  venarum  renalium  descriptionem,  de  re- 
num situ,  eorumque  forma,  qualis  in  quibusdam  avi- 
bus, amphibiis  piscibusque  observatur,  quaedam  prae- 
mittere, non  alienum  esse  videtur,  quo  facilius  vena- 
rum decursus  intelligatur. 


Caput  !♦  De  renibus. 


Sectio  L In  avibus. 

A.vium  renes  insignem  magnitudinem  ostendunt,  to- 
tamque  lumbalem  sacralemque  regionem  occupant,  ita, 
ut  de  vertebrarum  lumbalium,  sacraliumque  corpori- 
bus antrorsum  nihil  omnino,  integris  renibus,  conspici 
possit. 

In  pullis  evidens  renum  divisio  in  tres  lobulos 
animadvertiur,  quorum  singuli  interpositis  arteriis,  ve- 
nis nervisque  distinguuntur. 

I.  Lobulus  anterior,  reliquis  maior,  iuxta  verte- 
bras lumbales  in  fovea,  supra  symphysin  sacroiliacam 
antrorsum  situs  est,  ovalem  figuram  offert  et  a lobulo 
medio  interposita  arteria  venaque  crurali  diducitur. 

II.  Lobulus  medius,  minor,  a parte  anteriori  ea- 
dem anteria  venaque  a lobulo  anteriori  seiungitur,  re- 
gionem circa  acetabuli  fundum  occupat,  et  cum  an- 
teriori lobulo  ad  marginem  internum  coniunctus  est. 
A lobulo  posteriori  nervo  ischiadico,  vena,  arteriaque 
eiusdem  nominis  separatur. 

III.  Lobulus  posterior  posteriorem"  renis  partem 
format,  totam  fere  foveam  ossis  sacri  posteriorem  oc- 

cupat,  inque  parte  anteriori  vasis,  nervisque  ischiadi- 
cis a lobulo  medio  discernitur  l). 

Ex  inferiori  abdominalive  renum  latere  vasa  uri- 
nifera,  tanquam  singula  fila  progrediuntur  et  ad  ure- 
terem confluunt.  Hic  cum  vena  renali  posterioris  me- 
diique lobuli  consociatus,  versus  cloacam  tendit  inque 
eam  transit. 

Uterque  renis  lobulus  propriam  arteriam  accipit» 

I.  Arteria  renalis  anterior  seu  superior  ex  arteria 
aorta  oritur,  pone  venae  cavae  initium  ad  lobulum  re- 
nis anteriorem,  superioremve  transit. 

II.  Arteria  renalis  media  ex  arteria  ischiadica,  in- 
ter lobulum  medium  posterioremque  sita  orditur  et  ad 
marginem  posteriorem  lobuli  medii  abit. 

III.  Arteria  renalis  posterior  ex  eadem  arteria  ischia- 
dica, a parte  posteriori  originem  capit  et  ad  margi- 
nem anteriorem  lobuli  posteriorisproflciscitur.  Parenchy- 
matis renum  color  carnis  similis  est. 

Sectio  II.  Amphibiorum  renes. 

In  Ranis. 

In  iis  animalibus  mediocres  renes  conspiciuntur, 
pone  vertebras  dorsales  ultimas  siti.  Plures  eminentiae 
exiguae  in  eorum  superficie  discernuntur  quorum  in- 
terstitia in  inferiori  facie  vasa  intrant.  Plures  arteriae 
renales  ex  utraque  aorta  ad  marginem  internum  utrius- 
que  renis  tendunt.  Color  fusco  nigrescit. 


l)  Cari  Gustav  Carus.  LeUrbucIi  der  Zootoitiie  Seite 

564  — 

In  Crocodilo  Lucio. 

Maiores  renes  sunt  et  singuli  lobuli  distingui  pos- 
sunt. Figura  ovali  similis  est  ita,  ut  pars  media  am- 
pla et  extremae  minores  partes  inveniantur.  Arteriae 
plures  ex  aorta  ad  marginem  utriusque  renis  internum 
percurrunt.  Ureter  insignem  magnitudinem  ostendit, 
a parte  posteriori  renum  progrediens  et  ed  cloacam 
abiens.  Color  renis  substantiae  fusco-fiavescens  est. 

In  Testudine  orbiculari. 

Renum  magnitudo  mediocris  est.  Posteriorem  tes- 
tae partem  occupant,  ante  canalem,  quem  processus 
transversi  vertebrarum  aut  capitula  costarum  formant 
iuxtaque  os  ilium,  cum  vertebris  ultimis  coniunctum 
siti  sunt.  Divisio  eorum  non  patet.  Arteria  insignis 
partem  posteriorem  margineraque  internum  adit.  Co- 
lor eorum  fusco  coerulescens  est. 

Sectio  111.  De  piscium  renibus. 

In  hoc  animalium  genere  plures  varietates  et  quoad 
situm  et  formam  reperiuntur.  Situs  ut  plurimum  iuxta 
columnam  vertebralem  ab  ano  usque  ad  pinnae  pecto- 
ralis insertionem  observatur.  Forma  fere  in  variis  pi- 
scium generibus  alia  est  i). 

Gadus  Lota. 

Renum  parenchyma  circa  ani  ambitum  parte  am- 
pliori incipit,  qua  ex  parte  ad  utrumque  vertebrarum 
latus  exigua  substantia  antrorsum  usque  ad  coniunc- 


i)  C.  G.  Carus  de  piscium  renibus.  Lehrbuch  d,  Zo- 
otom.  Seite  ^57 


tionem  capitis  cum  trunco  extensa  est  et  paullum  ibi 
increscit.  Pai'tem  amplam  posteriorem  insignis  arteria 
adit.  Color  flavescit. 

Silurus  Glanis. 

Pienes  maiores  sunt  et  maxima  pars  iuxta  anum, 
partemque  abdominis  posteriorem  posita  apparet.  An- 
trorsum  in  quatuor  partes,  lobulos  abit,  in  duos  am- 
pliores externos,  et  duos  longiores,  sed  minores.  Duo 
ampliores  lobuli  ad  utrumque  parietem  externum  ab- 
dominis, duo  longiores  vero  ad  utrumque  columnae 
vertebrarum  latus  siti,  antrorsum  spectant.  Hi  longio- 
res circa  pinnae  pectoralis  regionem  in  lobulum  am- 
pliorem abeunt,  qui  ad  instar  peculiaris  organi  venam 
cavam  ibi  obducit.  Tota  renum  substantia  colorem  he- 
patis similem  habet. 

Esox  Lucius, 

Renum  parenchyma  ab  ani  circuitu  voluminosius 
incipit,  antrorsum  magis,  iuxta  vertebras  decrescit  et 
circa  pinnae  pectoralis  regionem  maxima  pars  sita  est. 

In  Cyprinis. 

Renes  fere  eodem  modo  ac  in  Esoce  se  habent,  nisi 
quod  circa  partem  columnae  vertebrarum  mediam  pa- 
renchyma increscit. 

Color  fusco-rubescens  est. 

In  Perca  fluviatili. 

renes  uti  in  Esocibus  formati  sunt. 


Caput  11. 

De  artuum  posteriorum,  renum,  abdominisque 


venis. 

Sectio  II.  in  avibus. 

In  Gallo  gallinaceo  systema  venosum  hanc 
structuram  ostendit* 

Yenae  a posteriori  abdominis  pelvisque  regione 
redeuntes  circa  ani  cloacaeque  ambitum  singulos  in 
trunculos  collectae  reperiuntur.  Hi  trunculi  diversi- 
modo  circa  caudae  radicem  in  duos  coeunt  truncos, 
qui  ramo  anastomotico  iunguntur,  deinde  seorsim  in 
inferiori  vertebrarum  caudalium  latere  et  ad  internum 
latus  ureterum  siti,  ad  extremam  renis  partem  tendunt. 
Hac  in  parte  ramuli  profundiores  ex  interstitiis  pro- 
cesssurn  transversalium  caudae  provenientes  cum  illis 
iunguntur  et  connubio  omnium  truncus  brevis  efficitur, 
quem  Truncum  venae  caudalis  nominare  possumus,  sta- 
tim  in  tres  ramos  abiens,  in  unum  inferiorem,  duos- 
que  superiores  laterales.  Ille  angulo  fere  recto  a trun- 
co recedit,  versus  dorsale  intestini  recti  latus  transit 
ibique  ramulos  venosos  ex  intestino  accipit.  Fieceptis 
omnibus  his  venis,  cum  intestino  recto  antrorsum  ad 
hepar  porrigitur  et  in  venae  portae  ramum  dextrum 
abit.  Hanc  venam  Ramum  hepaticum  venae  caudalis 
appellare  possumus. 

Ramuli  laterales  venae  caudalis  ad  renum  partem 
posteriorem  utriusque  lateris  percurrunt,  posteriorem 
externumque  lobuli  posterioris  marginem  intrant  om- 
ninoque  parenchymate  eius  obducuntur.  Utraque  vena, 
resecta  renum  parenchymatis  abdominali  parte,  in  me- 
dio lobuli  posterioris  reperitur,  plures  ramulos  e lo- 
bulo posteriori  recipit  quibus  vena  increscit  et  medium 
renis  lobulum  quoque  attingit.  Circa  incisuram  renis 


posteriorem  vena  ischiadica  cum  arteria  sociata,  nec 
non  ramuli  venosi  medii  lobuli  accedunt,  antrorsum 
pone  mediam  renis  partem  ascendit  et  cum  vena  cru- 
rali a posteriori  parte  confluit. 

Vena  cruralis  ante  acetabulum  ut  plurimum  tribus 
ramis  componitur  et  renis  incisuram  superiorem  an- 
terioremve  intrat.  A parte  posteriori  lobuli  anterioris 
renis  statim  venam  renalem  primam  i),  a poste- 
riori parte  venam  hypogastricam,  e venis  caudae 
et  vena  ischiadica  compositam,  quam  lacobsonius  Ra- 
mum communicantem  venae  cruralis  appellat,  deinde 
venam  renalem  posterioris  mediique  lobuli  recipit,  in- 
crescit, obliqua  ad  marginem  internum  lobuli  anterioris 
adscendit;  receptis  quoque  venis  testium  ovariorumve, 
venis  secundis  lobuli  anterioris,  cum  analoga  vena  alte- 
rius lateris  coniungitur  et  venae  cavae  initium  sistit. 
Hanc  venam  in  renum  anteriori  incisura  sitam  Jacob- 
sonius  Ramum  anastomoticum  venae  cruralis  cum  vena 
cava  nominavit;  omnino  vero  venae  iliacae  aequipa- 
randa  est. 

Vena  cava  tanquam  vas  amplum  ad  hepatis  lobu- 
lum dextrum  recta  adscendit,  pone  marginem  superio- 
rem hepar  intrat,  venas  hepaticas  huius  lobuli  accipit 
ct  supra  hepar  cum  venis  hepaticis  sinistri  lobuli  confluit. 

In  Gallis  itaque  tres  venae  principales  renum  dis- 
cerni possunt. 

I.  Vena  posterior  lobuli  anterioris.  Haec  vero 
sanguinem  non  solummodo  a parte  posteriori  externa- 


i)  Jacobsoniiis  hanc  venam  Ramum  superiorem  venae 
crurali*  appellavit,  qui  sanguinem  ad  lobulum  su- 
periorem renis  congerit. 


12 


que  lobuli  anterioris  ad  venam  cruralem  revehit,  sed 
quum  initium  eius  extra  lobulum  anteriorem  quoque 
reperiaiur,  sanguinem  a parte  posteriori  medullae  spi- 
nalis et  venarum  lumbalium  ad  venam  cruralem  reve- 
here videtur. 

II.  V^ena  renalis  interna  lobuli  anterioris.  E 
margine  interno  huius  lobuli  provenit  et  ad  venara 
iliacam,  priusquam  cura  analoga  alterius  lateris  con- 
fluit, abit. 

III.  Vena  renalis  posterior,  lobuli  medii  poste- 
riorisque  e facie  inferiori  margineque  interno  horum 
lobulorum  pluribus  e ramulis  componitur,  in  facie  in- 
feriori eorum  antrorsum  tendit  et  ad  venam  iliacam, 
e vena  crurali,  hypogastrica,  venaque  renali  posterio- 
ri lobuli  anterioris  compositam,  transit. 

Flures  alii  ramuli  e lobulo  renum  posteriori  me- 
dioque provenientes  a parte  interna  ad  venara  hypo- 
gastricam percurrunt  cumque  ea  coeunt. 

II. 

In  Falcone  Milvo, 

In  corporibus  eorum  bene  iniectis  plures  ramuli 
venosi  sub  caudae  cute  et  superiori  et  inferio- 
ri facie  conspiciuntur,  qui  ad  utrumque  cloacae 
•'latus  versus  posteriorem  abdominis  partem  tendunt, 
musculos  parietis  posterioris  abdominis  penetrant  et  ad 
abdominis  cavitatem  perveniunt.  Resecto  peritoneo 
iuxta  externum  cloacae  latus  vena,  venae  obturatoriae 
aequiparanda  sub  os,  ab  inferiori  externaque  parte 
pelvim  conformans  ad  caudae  radicem  percurrit.  Alii 
ramuli  a caudae  inferiori  latere,  ex  interstitiis  proces- 


suum  transversalium  caudae  provenientes,  anlrorsum 
cum  vems  cloacae  confluunt, 

E conjunctione  horum  cum  venis  obturatoriis 
jurta  primas  vertebras  caudales  truncus  brevis  efficitur 
qui  aeque  ac  in  Gallo  gallinaceo  in  tres  abit  ramos,  in 
imparem  inferiorem  medium  et  duos  laterales. 

Ille  maior  angulo  recto  a trunco  ad  dorsale  latus 
intestini  recti  abit,  varias  venas  ex  intestino  accipit, 
increscit,  ad  mesenterium  pervenit  ibique  cura  vena 
mesax'aica  confluit. 

Truncus  ibi  compositus  ad  lienem  adscendit,  ve- 
nam lienalem  venasque  ventriculi  ad  truncum  coniun- 
ctas  recipit  et  ad  hepatis  faciem  concavam  pervenit. 
Priusquam  vero  hepatis  fossam  intrat  bulbus  elficitur 
e quo  duo  rami  ordiuntur,  quorum  alter  ad  dextrum, 
alter  vero  ad  sinistrum  hepatis  lobum  tendit  inque 
hepar  ramos  suos  dispescunt, 

Hi  duo  minores  lateralesque  ramuli  extrorsum  a 
trunco  discedunt  et  ad  foveam  ossis  sacri  maiorem, 
iuxta  acetabuli  fundum  sitam,  tendunt.  Simul  ac  vero 
paginam  dorsalem  lobuli  renis  posterioris  attingunt, 
ramulos  quosdam  huius  lobuli  accipiunt. 

Utraque  vena  , circa  incisuram  posteriorem  renis 
increscit,  venam  ischiadicam,  venascjue  lobuli  medii  re- 
cipit, exti'a  renum  parenchyma  sita  ad  venam  crura- 
lem percurrit  seque  cum  ea  in  parte  posteriori  con- 
jungit. Venae  hae  quoque  Venae  hypogastricae  ap- 
pellari possunt.  Vena  cruralis  eodem  modo  ac  inGallo 
gallinaceo  composita  invenitur,  et  tres  rami,  eam  effi- 
cientes luculenter  patent. 

Primus  maior  a pariete  posteriori  inferioricjue  ab- 


dominis  recurrit,  secundus  anterior  ab  anteriori  femo- 
ris externoque  thoracis  latere,  tertius  a parte  poste- 
riori externaque  femoris  recurrit. 

Hi  rami  circa  acetabuli  arteriorem  partem  ad  ve- 
nam cruralem  coeunt,  quae  ad  renis  incisuram  ante- 
riorem tendit;  a parte  posteriori  primo  venam  hypo- 
gastricam, deinde  a parte  posteriori  internaque  venam 
renalem  posterioris  mediique  lobuli  accipit.  Vena  haec, 
venis  liliis  variis  composita,  Iliacaque  dicta,  ad  inter- 
num marginem  lobuli  superioris  obliqua  tendit,  venas 
testium,  ovariorum,  venam  renalem  internam  lobuli 
anterioris  renum  recipit  cum  analoga  vena  alterius  la- 
teris confluit  et  venae  cavae  initium  sistit. 

Vena  cava,  iuxta  marginem  internum  lobuli  su- 
perioris renum  parenchymate  peculiari  flavescente  ob- 
ducitur, venas  lumbales,  e foraminibus  lumbalibus  pro- 
venientes recipit  et  ad  hepatis  lobulum  dextrum  recta 
pergit  angulumque  anteriorem  eius  permeat. 

§.  m. 

In  Columba  domestica. 

His  in  avibus  venae  caudalis  constructio  eadem  est, 
nisi  quod  ramus  hepaticus  trunci  venae  caudalis  ma- 
ior est. 

Duo  ramuli  laterales  venae  caudalis  aeque  ac  in 
superioribus  avibus  ad  posteriorem  partem  lobuli  pos- 
terioris renis  assurgunt,  hunc  lobulum  intrant  et  pa^ 
renchymate  eius  obducuntur.  Circa  incisuram  poste- 
riorem renis  cum  vena  ischiadica,  arteriam  comitante 
concurrunt,  sursum  per  lobulum  medium  renis  migrant, 
increscunt  et  ad  venam  cruralem,  postquam  venam  re- 


nalem  posteriorem  lobuli  anterioris  recepit,  extror- 
sum,  iuxta  venam  renalem  posteriorem  lobuli  medii 
posteriorisque,  perveniunt. 

Vena  renalis  posterior,  lobuli  anterioris  renum 
quam  lacobsonius  advehentem  appellavit  hic  quoque 
uti  in  Gallis  e foraminibus  vertebrarum  lumbalium 
progreditur,  partem  anreriorem  lobuli  anterioris  intrat, 
e substantia  eius  ramulos  accipit,  increscit  et  ad  ve- 
nam cruralem  priusquam  venam  hypogastricam  rece- 
pit, descendit.  Secunda  quoque  vena  renalis  lobuli 
anterioris  insignem  amplitudinem  exhibet  et  ad  venae 
cavae  initium  percurrit. 

Vena  cava  eodem  modo  percurrit,  iisdemque  ve- 
nis componitur  ac  in  Falconibus, 

§.  IV* 

Ciconia  vulgaris. 

Venae  earum  maximam  similitudinem  cum  Falco- 
num venis  ostendunt. 

Venae  caudalis,  venae  abturatoriae  et  venae  clo- 
acae eodem  modo  truncum  brevem  circa  primas  cau- 
dae vertebras  componunt,  qui  in  tres  ramos  dividitur. 
Maior  eorum  ad  intestinum  rectum  uti  in  aliis  avibus 
tendit,  venas  ibi  recipit  ad  mesenterium  pergit  cumque 
vena  mesaraica  lienalique  venam  portae  efficit. 

Duo  minores  extrorsum  a trunco  oriuntur,  ad  fos- 
sam ossis  sacri  posteriorem  retrorsum  ad  lobulum  re- 
nis posteriorem  'concurrunt,  pone  arteriam  ischiadi- 
cam venas  renales  posterioris  lobuli  venam  que  ischia- 
dicam recipiunt,  circa  medium  renis  lobulum  a lobulo 


iloc  obducti  ad  incisuram  renalem  anteriorem,  quam 
vena  cruralis  implet,  tendunt  et  cum  vena  crurali  a 
parte  posteriori,  eodem  loco  quo  duo  ramuli  venosi 
lobuli  anterioris  renum  ad  venam  cruralem  concurrunt, 
conlluunt.  Vena  cruralis  ibi  increscit,  venam  magnam 
lobuli  posterioris  renis  accipit,  ad  marginem  internum 
lobuli  anterioris  obliqua  assurgit,  deinde  venam  cru- 
ralem internam  lobuli  anterioris  quoque  recipit,  nec 
non  venas  testiumj,  cum  analoga  vena  iliaca  alterius 
lateris  coit  et  venam  cavam  efficit. 

Decursus  venae  cavae  portaeque  idem  ac  in  aliis 
avium  generibus  est. 

In  avibus  alia  vena  peculiaris  quoque  enumerari 
meretur,  cjuae  e corpore  adiposo,  circa  cloacae  ante- 
riorem, abdominisque  posteriorem  partem  sito,  origi- 
nem ducit,  antrorsum  inter  peritonaeum  et  musculos 
abdominales  per  hepatis  incisuram  transit  et  supra  he- 
par in  vas  venosum  amplum,  e venis  cavis  hepalicisqu» 
compositum,  inseritur. 

Vena  analoga  in  piscibus  quoque  reperitur» 


Sectio  11. 

yenae  abdominis  renumque  in  amphibiis. 

I. 

lii  Crocodilo  Lucio. 


Venae  artuum  posteriorum,  caudae,  organorum 
pelvis  parietisque  posterioris  abdominis  varie  inter  se 

coninnctae  inveniuntur.  Propter  insignem  caudae  mag- 
nitudinem venae  caudales,  quarum  iuxta  caudae  radi- 
cem duae  conspiciuntur,  maiores  sunt.  In  utroque 
ani  latere  una  earum  versus  venae  ischiadicae  introitum 
in  pelvis  cavitatem  pergit  et  ramulis  anastomaticis 
cum  ea  et  vena  crurali  ad  truncum  se  iungit.  Trun- 
cus inde  enatus  ab  externa  parte  venam  obturatoriam, 
ab  interna  vero  venas  intestini  recti , ab  anteriori  ve- 
nas lumbales  iliacasque  recipit,  iuxta  externum  latus 
ureteris  situs,  statim  in  duos  fmditur  ramos  princi- 
pales. 

Minor  eorum  anirorsum  cum  permagno  uretere 
consociatus  ad  renis  partem  posteriorem  tendit.  Prius- 
quam vero  marginem  renis  posteriorem  attingit  ramum 
comunicantem  ad  ramum  posteriorem  venae  renalis  re- 
vehentis mittit.  Continuatio  rami  faciei  inferiori  par- 
tis posterioris  renis  adiacet,  et  in  plures  ramulos  ibi 
abit,  qui  renum  faciem  inferiorem  intrant  ibique  ubi- 
vis distribuuntur.  Vena  haec  Vena  renalis  advehens 
apellari  potest. 

Alter  vero  maior  ramus,  e coniuncta  vena  crurali 
et  caudali  ortus  tanquam  trunci  continuatio  angulo  ob- 
tuso versus  pelvis  abdominalem  parietem  percurrit.  Ibi 
inter  musculum,  diaphragmati  aequiparandum  et  pe- 
ritoneum situs,  plures  ramulos  e cute,  musculisque  ab- 
dominis accipit,  increscit,  versus  anteriorem  abdomi- 
nis partem  adscendit  et  eo  in  loco  quo  pars  tendinosa 
diaphragmatis  ad  hepatis  superficiem  convexam  pro- 
tenditur, ad  hepar  flectitur  eiusque  lobulos  adit.  Si- 
mul ac  vero  hepar  attingit,  iam  in  duos  ramos  distri- 
buitur, in  sinistrum  et  dextrum. 

Externus  eorum  in  lobulum  hepatis  externum  sc 
insinuat,  internus  vero  in  hepatis  incisuram  magnam 
transit,  pone  cordis  apicem  ramum  communicantem 
ad  portae  venam , in  medio  incisurae  magnae  hepatis 
sitam  transmittit,  quae  sanguinem  ad  lobulum  dex- 
trum hepatis  vehit. 

Decursus  venae  huius  utroque  latere  idem  est. 

Vena  renalis  revehens  ramulis  pluribus,  qui  e re- 
ne procedunt  et  ramo  communicante  venae  renalis  ad- 
vehentis componitur.  Ramuli  plures  scilicet  utriusque 
renis  primo  ad  propriam  venam  renalem  confluunt, 
inter  renes  sitam;  deinde  hae  ad  venam  communem, 
venae  cavae  initium  coeunt.  Vena  cava  circa  margi» 
nem  superiorem  anterioremve  renis  venas  testium  re- 
cipit, ad  latus  dextrum  corporum  vertebrarum  ad  he- 
patis lobulum  dextrum  tendit  raarginemque  posterio- 
rem eius  attingit.  Ibi  hepatis  parenchyma  intrat,  lo- 
bulum permeat  et  ad  pericardii  extremam  externam 
partem  quam  perforat , pervenit , cum  vena  cava  su- 
periori, intra  pericardii  cavitatem  se  coniungit  et  ad 
cor  abit. 

§.  II. 

In  Testudine  orbiculari. 

Sanguis  venosus  caudae,  partis  inferioris  externae- 
que  pelvis  variis  ramulis  venosis,  circa  anum  positis 
colligitur,  plures  horum  ramulorum  cum  venis  poste- 
rioris testae  partis  confluunt  et  ramum  singularem  et 
dextro  et  sinistro  in  latera  componunt. 

Ramus  dextri  lateris  ad  faciem  externam  pelvi^ 

acetabulique  regionem  antrorsum  percurrit,  venam  cru- 
ralem, a parte  posteriori  femoris  crurisque  recurren- 
tem, venamque  ab  externa  posteriori  testae  parte  re- 
cipit et  versus  renem  flectitur.  Vena  haec,  quam  ilia- 
cam nominare  possumus  inter  testae  partem  posterio- 
rem et  os,  ossi  ilium  aequiparandum  sita,  in  duos 
ramos  abit.  Minor  eorum  oblique  ad  renis  marginem 
externum  vertitur,  venam  a testae  parte  externa,  mus- 
culisque parietis  externi  abdominis  recurrentem,  nec 
non  ramum,  e foramine  vertebrali,  pone  renis  partem 
extremam  posteriorem  provenientem  recipit,  ad  renis 
marginem  externum,  faciemque  inferiorem  pervenit 
et  venam  renalem  advehentem  externam  sistit.  Ramus 
maior  venae  iliacae,  versus  pelvis  inferiorem  anterio- 
remque  parietem  percurrit,  iuxta  acetabulum  venam 
a femoris  externo  latere  redeuntem  accipit,  ad  ossis 
])ubis  processum  transversum  adscendentemve  migrat, 
plures  ramulos  venosos  musculorum,  parietis  posterio- 
ris inferioris  abdominis  recipit,  denique  ad  musculos 
rectos  pervenit.  Ibi  ramus  maior  e musculis  externi 
abdominis  parietis,  testae  parte  media,  ramique  cuta- 
nei accedunt,  truncusque  antrorsum  ad  hepatis  regio- 
nem adscendit.  Receptoque  ramo  a brachio  recurren- 
te, musculos  abdominales  perforat  ad  abdominis  cavi-- 
tatem  pervenit  inque  hepatis  lobum  dextrum  sangui- 
nem intundit.  Hanc  venam  umbilicalem  appellant  i). 
San  guis  venosus  organorum  pelvis,  oviductuum,  ova- 


i)  Jacobson  in  Bulletin  des  Sciences  de  la  Socieat. 
philom,  1819. 


B 3 


— 20 


rioruin,  organi  peculiaris,  intestini  recti  ultimae  par- 
tis, partis  cui  insignis  uteri  similitudo  est  et  venae 
obturatoriae  in  plures  trunculos  colligitur,  varie  inter 
se  coniunctos.  Circa  partem  inferiorem  intestini  recti 
exiis  truncus  efficitur,  ad  partem  posteriorem  renis 
tendens,  qui  cura  vena  advehente  externa  in  renum 
inferiori  superficie  commercium  habet  sanguinemque 
simul  cum  illa  in  renes  mittit.  Vena  haec  nomine  ve- 
nae advehentis  posterioris  insigniri  potest. 

Tertia  vena  renalis  advehens,  seu  anterior  evenis 
intercostalibus  anterioribus , mediisque  et  venis  circa 
collum  provenientibus  componitur,  in  canali,  pone  ver- 
tebrarum corpora,  a processibus  transversalibus  formato 
a brachiis  usque  ad  renis  anteriorem  partem  recurrit, 
ibi  maior  eius  ramus  inferne  ad  renis  superficiem  in- 
feriorem vertitur  et  cum  venis  advehentibus  externis  et 
posterioribus  connubium  init.  Minor  eius  ramulus  in 
canali  usque  ad  partem  renis  extremam  posteriorem 
percurrit],  introrsum  e foramine  provenit  et  cum  vena 
renali  advehente  externa  confluit.  Venae  renali  ante- 
riori in  renis  superficie  ramulus  insignis  a media  testae 
parte  recurrens  quoque  accedit. 

Omnia,  quae  iam  de  renum  venis  advehentibus 
proposita  sunt,  tantummodo  de  latere  dextro  intelli- 
genda  sunt,  quum  in  latere  sinistro  quaedam  varieta- 
tes observentur. 

Vena  caudalis,  cruralis,  renalis  advehens  externa 
et  posterior  lateris  sinistri  eodem  modo  se  habent  ac 
in  dexti'0.  Vena  vero  anterior  advehens  ita  non  existit, 
sed  alia  vena  renalis  advehens  externa,  antrorsum 
magis  sita,  adest. 

Venae  intercostales  sinistri  testae  lateris  eodem 
modo  quoque  in  canalem,  pone  vertebrarum  corpora 
situm,  concurrunt  ibique  ad  truncum  confluunt,  qui 
canalem  hunc  usque  ad  renis  sinistri  pariem  mediam 
percurrit,  nullum  vero  omnmo  ramum  directe  ad  re- 
nem mittit,  sed  iuxta  mediam  renis  partem  demum  e 
foramine,  canalis  illius  exit,  versus  marginem  exter*- 
num  superficiei  superioris  renis  flectitur,  ibique  cum 
vena  e media  testae  parte,  musculisque  ibi  sitis,  re- 
currente confluit,  ad  renis  paginam  inferiorem  pergit 
et  cum  vena  aduehente  externa  et  posteriori  coniungi- 
tur.  Omnes  venae  renales  aduebentes  in  superficie 
inferiori  renis  ad  truncum  confluunt,  e quo  plures 
ramuli  ad  renis  totum  parenchyma  dispesci  videntur, 
nec  unum  quidem  ramum  communicantem  ad  venam 
revehentem  renis  mittunt.  Vena  renalis  revehens  in 
utriusque  renis  inferiori  superficie  pluribus  ramulis 
efficitur.  Ramuli  unius  renis  scilicet  primo  ad 
peculiarem  venam,  dein  vero  utriusque  renis  venae 
ad  truncum  communem  ante  renum  marginem  anterio- 
rem concurrunt  et  venae  cauae  initium  sistunt. 

Vena  cava  insignem  magnitudinem  ostendit  i), 
recta  ad  hepar,  iuxta  arteriam  coeliacam  aortamque 
adscendit,  marginem  posteriorem  lobuli  dextri  hepatis 
percurrit;  supra  hepar  ramos  ex  hepate  provenientes, 
ab  anteriori  parte  venas  capitis,  artuuraque  anteriorum 
accipit  et  ad  cor  pervenit. 


l)  Boianns  hanc  venam  spermaticam  nominavit.  Tab. 
XX.  Fig.  82.  Z,  1 et  2.  nec  non  Tab.  XXV.  F.  27, 

§,  III. 

In  Rana  esculenta  et  Bufo, 

Venarum  disquisitio  in  ranis  hanc  structuram  ob- 
tulit ; 

Venae  artuum  posteriorum  a dorso  pedum  prae- 
cipue originem  ducunt,  ubi  partim  superficiem  pe- 
tunt, partim  altius  iacent,  varie  vero  coniunguntur 
et  plura  reticula  ibi  efficiunt.  Anastomoses  prae  ce- 
teris circa  partem  cruris  infimam  animadvertuntur  e 
quibus  singula  dein  vasa  oriuntur.  Unum  eorum,  in- 
tra musculorum  pedem  extendentium  interstitia  situm, 
varios  horum  musculorum  ramulos  excipiens,  sursum 
et  quidem  latere  magis  externo  cruris  tendit,  donec  ad 
poplitem  perveniat.  Alterum  vas  in  posteriori  cruris 
latere  aeque  ad  popliteam  regionem  percurrit.  Ibi  va- 
rias iterum  anastomoses  reticulaque  totum  fere  genu  ar- 
ticulum circumdant  et  duo  rami  sursum  adscendunt. 
Maior  eorum  externo  magis  femoris  latere  inter  mus- 
culos situs,  plures  ramulos  e musculis  accipit,  ad  ace- 
tabuli regionem  pervenit,  ramos  venosos  cutis  poste- 
rioris corporis  partis,  dorsi,  abdominisque  musculo- 
rum recipit,  ad  externum  posteriorem  abdominis  pa- 
rietem assurgit,  musculos  abdominales  ibi  penetrat  et 
ad  abdominis  cavitatem,  extra  peritoneum  situs,  pe- 
ruenit,  duosque  in  ramos  dividitur. 

Primus  eorum  tanquam  trunci  continuatio  rectus 
antrorsum  ad  renis  imam  partem  progreditur.  Prius- 
quam autem  renem  atiingit  ramum  venosum  alterum, 
e reticulo  circa  genu  ortum,  et  ad  posterius  femoris 

latus  aclscendentem , nervum , arteriamque  ischiadicam 
concomitantem,  et  circa  anum  venas  cloacae,  muscu-. 
lorum  dorsi  recipientem,  perque  incisuram  pelvis  mag- 
nam ad  abdominis  cavitatem  pervenientem,  recipit, 
nec  non  venas  externi  abdominis  parietis.  Truncus 
inde  enatus  renis  partem  posteriorem,  faciemque  eius 
superiorem  adit,  suosque  ramulos  ibi  emissos  per  to- 
tam renum  superficiem  dorsalem  usque  ad  marginem 
anteriorem  eius  divulgat.  Secundus  vero  venae  cru- 
ralis ramus  angulo  obtuso  a trunco,  fere  transversira 
ad  abdominis  inferiorem  posteriorem  parietem  recedit 
ita,  ut  ad  instar  arteriae  umbilicalis  mammalium  ad 
symphysin  ossium  pubis,  vesicaeque  urinariae  fundum 
perveniat.  Circa  insertionem  musculorum  rectorum 
abdominis  plures  ramulos  venosos  e cute,  musculis- 
que abdominis  venientes  recipit , cura  analoga  vena 
alterius  lateris  confluit,  inter  musculos  rectos  adscen- 
dit,  alios  ramos  ex  abdominis  inferiori  pariete  utrin- 
que  ad  instar  inscriptionum  tendinearum  accipit  et 
infra  sterni  partem  posteriorem  ad  abdominis  cavita- 
tem demergitur.  Quum  incisura  magna  hepatis  vesi- 
caque fellea  ibi  posita  sit,  vena  haec  ad  incisuram 
hanc  pervenit  cumque  vena  portae  connubium  facit 
ita,  ut  ramus  unus  ad  ramum  dextrum,  alter  vero  ad 
sinistrum  venae  portae  perveniat. 

Vena  renalis  revehens,  seu  renalis  stricte  dicta  in 
superficie  inferiori  utriusque  renis,  pluribus  ramulis 
e renum  parenchymate,  interno  magis  margine  prove- 
nientibus , componitur. 

Circa  marginem  internum  renis , ramuli  unius  re- 
nis ad  propriam  venam  renalem  concurrunt^  cui  va- 

riae  venae  testium,  ovariorumve  accedunt  et  cum 
analoga  vena  alterius  lateris  confluit  et  ita  venae  ca- 
vae initium  efficiunt. 

Venae  cavae  initium  vas  amplum  sistit,  iuxta  la- 
tus dextrum  arteriae  coeliacae  poneque  marginem  he- 
patis posteriorem  ad  faciem  concavam  hepatis  percui'- 
rens  et  ad  hepatis  angulum  obtusum  anteriorem  dex- 
tri lateris  pervenit.  Hac  in  parte  duo  rami  venosi  he- 
patis ad  venam  cavam  veniunt,  supra  hepar  dein  cum 
venis  artuum  anteriorum  capitisque  coniungitur  et  ad 
atrium  cordis  pervenit, 

Venee  iugularis  decursus  in  ranis  peculiaris  est 
eiusque  descoriptioni  hic  locus  sit, 

Circa  articulationem  maxillae  inferioris  e venis 
faciei  et  profundioribus  componitur,  ad  latns  exter- 
num colli  postrorsum  ad  scapulae  regionem  procedit. 
In  dorsale  latere  humeri  ad  abdominis  parietem  ex- 
ternum posteriorem  pervenit,  ubi  flexuram  exhibet, 
multosque  ramos  venosos  e posteriori  parte  parietis 
externi  abdominis  recipit.  Ibi  vero  introrsum  ad  mus- 
culos abdominales  vertitur  ad  internum  latus  horum 
musculorum  pervenit,  ramos  recipit , denique  antror- 
SLim  ad  venam  axillarem  ab  posteriori  parte  concurrit 
cumque  ea  coniungitur.  Ambitus  eius  insignis  est. 

Sectio  111. 

Systema  venosum  piscium 

Venae  in  piscibus  praesertim  renales  plures  varie- 
tates, quum  forma  silnsque  renum  longe  differat,  os- 


tendunt.  Varietates  vero  omnes  dilucidare  ideo  difficil- 
limum est,  quoniam  venarum  {parietes  adeo  tenues  sunt, 
wt  vix  ini^ctiones  unquam  ex  voto  respondeant, 

§.  1. 

In  Gado  Lota. 

Venae  e caudae  musculis,  pinnaque  anali  prove- 
nientes, singulos  formant  ramulos,  qui  ad  processus 
spinosos  abdominales  caudae,  pinnam  analem  gerentes, 
tendunt,  et  in  canali,  quem  processus  hi  formant,  ve- 
nam caudalem  componunt.  Vena  haec  inferne  magis 
quam  arteria  sita,  antrorsum  percurrit;  receptisque 
omnibus  venis  caudae  increscit  et  ad  pinnae  analis  an- 
teriorem partem  anique  ambitum,  pervenit. 

Pone  partem  posteriorem  renis,  ibi  sitam,  subito 
in  multos  abit  ramos,  quorum  minores,  magis  ad  la- 
tus abdominale  siti,  ad  renis  partem  posteriorem  pa- 
ginamque superiorem  percurrunt  ibique  dispescuntur, 
liamus  maior  vero  e divisione  venae  caudalis  ortus, 
supra  renum  partem  posteriorem  ampliorem  ad  utrum- 
que renem  antrorsum  percurrit  inque  eos  dispescitur. 

Venae,  abdominis  parietis  utriusque  in  media  ho- 
rum parietum  parte  plures  componunt  ramos,  ad  exi- 
guam renum  substantiam,  quae  iuxta  columnam  ver- 
tebralem, ab  ano  usque  ad  pinnae  pectoralis  insertio- 
nem extenditur,  tendunt,  tum  diversimode  finduntur, 
cum  anterioribus  posterioribusque  ramulis  analogis 
anastomoses  faciunt  et  in  renum  parenchyma  distri- 
buuntur. 

Ramuli  venosi,  a dorsi  musculis  ad  abdominis  ca- 
vitatem pone  renes  provenientes,  cum  ramulis  venarum 
parietis  externi  variis  in  locis  supra  renes  confluunt, 
ramumque  constituunt,  qui  pone  renum  marginem  ex- 
ternum i'etrorsum  ad  renis  maiorem  partem  decurrit, 
ibique  cum  venis  revehentibus  coniungitur  et  ad  venam 
cavam,  inter  renes  percurrentem,  pervenit. 

Vena  renalis  revehens  ante  renis  maiorem  acino- 
sam partem  pluribus  ramulis  venosis  e renum  paren- 
chymate progredientibus  componitur,  quae  inter  par- 
vum renum  parenchyma  in  latere  dextro  columnae  ver- 
tebralis utrinque  ramulos  accipit  et  ad  regionem  an- 
teriorem abdominis,  cum  arteria  consociata  pervenit.  Ibi 
praeter  venas  renum  venas  testium  vesicaeque  natatoriae 
quoque  adipiscitur,  et  corpore  quodum,  cum  rerum 
parenchymate  coniuncto,  obducitur.  E corpore  modo 
dicto  ramuli  plures  progrediuntur  et  ab  interna  pos- 
teriori parte  flexuram,  quam  vena  caua  ibi  efficit, 
adeunt;  a iparte  anteriori  externaque  venae  capitis, 
pinnarumque  ad  hanc  flexuram  concurrunt  et  e con- 
junctione omnium  vena  magna,  atrium  venosum  cum 
analoga  vena  alterius  lateris  componens,  efficitur.  Vena 
adversi  lateris  eodem  modo  componitur  et  circa  me- 
diam columnae  vertebralis  partem  originem  capit. 

Atrium  venosum  itaque  tribus  e venis  componi- 
tur; duabus  lateralibus  e venis  cavis  compositis,  una- 
que  posteriori,  ex  hepate  proveniente. 

§.  II. 

In  Siluro  Glani. 

Vena  caudalis  eandem  constructionem  eundemque 

situm  in  canali  processum  syiinosorum  ac  in  anteceden- 
tibus exhibet.  Simul  ac  vero  ad  ani  regionem  perve- 
nit truncus  venae  caudalis  e canali  provenit,  ad  par- 
tem posteriorem  renis  tendit  et  in  plures  finditur  ra- 
mos. Maior  eorum,  trunci  continuatio  recte  ad  me- 
diam partem  basis,  cui  incisura  ibi  est  percurrit,  in- 
cisuram hanc  permeat,  varias  venas  e testibus,  parte 
posteriori  intestini  recti  ibi  accipit , inter  testes  et  in- 
testinum rectum,  huic  adnexus,  antrorsum  cum  intes- 
tino tendit.  Pone  lienem  dein  venam  lienalem,  ve- 
nasque posterioris  intestinorum  partis  accipit,  vas  am- 
plum sistit  et  ad  paginam  concavam  hepatis  pone  ven- 
triculum tendit,  qua  in  parte  venae  ventriculi  quoque 
accedunt  et  ita  venae  portae  ramus  siuister,  ad  lobu- 
lum sinistrum  abiens,  sistitur.  Hic  ramus  venae  por- 
tae pone  hepar  ramum  communicantem  quoque  ad 
dextrum  venae  portarum  ramum  mittit,  et  rami  reli- 
qui dein  per  lobulum  sinistrum  dispescuntur. 

Piamus  venae  portae  dexter  e venis  intestini  duo- 
deni, pancreatis  intestinique  ieiuni  efficitur. 

Vena  illa,  e vena  caudali  ad  hepar  percurrens,  ra- 
mo hepatico  venae  caudalis  avium  aequiparanda  est, 
eodemque  nomine  designari  potest. 

Praeterea  quidam  ramuli  e parte  anteriori  ampla 
renum  ad  venam  portae  permeare  videntur,  quum 
mercurius,  quo  vena  portae  inpleta  fuit  in  vasis,  hac 
ex  parte  provenientibus,  conspicieretur. 

Multi  alii  ramuli  e venae  caudalis  divisione  orti 
ad  renis  .partem  amplam  posteriorem  et  lobulos  sin- 
gulos transeunt,  quibus  aliae  venae  quoque  cx  ani 


ambitu  abdomiuls  dorsali  latere  redeuntes  accedunt  et 
in  renes  dispescuntur. 

Venam  renum  revehentem  in  Siluris  plures  rami 
principales  componunt,  quum  renes  in  lobulos  divisi 
sint. 

Maior  ramus  eius  in  facie  anteriori  basis  multis 
ramulis  componitur,  huic  e lobulis  externis  venae  in- 
signes accedunt  et  ita  truncus  communis  inter  internos 
renum  longiores  lobulos  componitur.  Hic  iuxta  dex- 
trum columnae  vertebralis  latus  antrorsum  pergit  si- 
mul cum  arteria  aorta. 

Quum  [renum  parenchyma , iuxta  vertebras  abdo- 
minales Isitum  exiguum  sit,  minores  quoque  venae  eius 
ad  venam  maiorem  revehentem,  aut  venam  cavam  per- 
veniunt* 

Vena  cava,  seu  venae  renalis  revehentis  truncus, 
circa  mediam  columnae  vertebralis  partem  in  duos 
abit  ramos,  qui  ad  utrumque  latus  anterioris  colum- 
nae vertebralis  partis  antrorsum  usque  ad  coniunctio- 
nem  capitis  cum  primis  anterioribus  vertebris,  perve- 
nit, canalem  brevem,  ibi  formatum  init  et  eo  loco  de- 
mum provenit  quo  anterior  renum  pars,  tanquam  sin- 
gulare organum,  posita  invenitur,  et  ibi  cum  venis  hu- 
ius renis  partis,  venis  capitis  pinnarum  que  confluit. 

Aliae  minores  venae  renum  revehentes  in  apici- 
bus lobulorum  renis  externorum  incipiunt,  antrorsum 
ad  pinnae  pectoralis  insertionem  tendunt  cumque  ve- 
na revehente 'magna , seu  venae  cavae  initio,  prius- 
quam canalem  illum  brevem  intrat,  coniunguntur. 

3^enae  externi  abdominis  parietis  eundem  decur- 

sum  ad  renes,  et  ad  externos  lobulos  et  internos,  iuxta 
vertebrarum  corpora  sitos,  persequuntur. 


§.  IU. 

In  Esoce  Lucio. 

Vena  caudalis  eodem  modo  efficitur  ac  in  aliis 
piscibus,  ramos  vero  non  tantumodo  ad  renes,  uti  in 
Siluris  mittit,  sed  ad  venam  renalem  revehentem,  seu 
venam  cavam  transit.  Etenim,  si  renem  attingit  multi 
minores  ramuli  ad  renis  partem  posteriorem  abire  vi- 
dentur; maior  vero,  continuatio  fere  venae  caudalis, 
pone  partem  posteriorem  renis  antrorsum  cum  venis 
renum  revehentibus  concurrit  et  venae  cavae  initium, 
in  medio  corporum  vertebrarum  situm,  efficit.  Haec 
antrorsum  recta  inter  renes  percuriit,  utrinque  venas 
renales  accipit  nec  non  venas  testium,  ovariorumve,. 
vesicaeque  aereae,  ad  mediam  partem  columnae  ver- 
tibralis  pervenit  ibique  in  duos  finditur  ramos.  Uter- 
que eorum  iuxta  marginem  internum  renis  venas  re- 
num anteriores  accipit , increscit  et  ad  anteriorem 
partem  abdominis,  pone  hepar  pervenit.  Pone  anteri- 
orem renis  maiorem  partem  introrsum  flectitur,  a 
parte  interna  venas  huius  renis  partis  accipit,  a parte 
externa  cum  venis  capitis  pinnarumque  confluit  et  con- 
nubio  venae  analogae  alterius  lateris  inter  hepar  et 
cor  atrium  venosum  componitur. 

Venae  parietis  externae  abdominis  varios  ad  trun- 


culos  in  media  horum  parietum  parte  colliguntur  et 
variis  itineribus  ad  renis  partem  mediam  tendunt. 
Quam  primum  vero  marginem  externum  renis  attin- 
gunt in  plures  dividuntur  ramulos,  quorum  maior  pars 
in  renis  parenchyma  distribuitur,  minores  vero  ante- 
riores et  posteriores  cum  analogis  anterioribus  poste- 
rioribusfjue  confluunt  et  tum  demum  in  renes  abeunt, 
nullum  vero  commercium  cum  venis  revehentibus  aut 
vena  cava  habent. 


§,  IV. 

In  Cyprinis. 

Vena  caudalis  iisdem  ramis  componitur  eundem- 
que  decursum  habet  ac  in  aliis,  nullos  vero  ramulos 
ad  renes  mittit,  sed  partem  renis  posteriorem  recta 
permeat,  inter  venes  sita,  utrinque  venas  renales  acci- 
pit, ab  inferiori  parte  venas  testium  ouariorumve,  an- 
trorsum  increscens  percurrit  et  eodem  modo  cum  ve- 
nis capitis  pinnarumque  confluit  ac  in  Esocibus. 

Venarum  externi  abdominis  parietis  cursus  ad  re- 
nes, idem  est. 


5.  V. 

In  Perca  fluviatili. 

In  his  maxima  analogia  cum  cyprinis  animadven  • 
titur  et  venae  eandem  constructionem  ostendunt.  \ ena 
testis  magna  in  inferiore  facie  vesicae  natatoriae  an- 
trorsum  usque  ad  pinnae  pectoralis  regiorem  adscendit 
ibique  cum  vena  cava  coniungitur.  Venarum  abdorni- 

nis  externi  parietis  distributio  in  renes  sine  iniectio- 
ne  earnin  conspici  potesU 

E p i 1 o g u s, 

E descripta  venarum  coniunctione,  earumque  de- 
cursu, quae  a venarum  structura  mammalium  diffe- 
runt, iam  suspicari  licet  sanguinis  circuitum  mutari 
alienumque  existere  ac  mammalium  circulationem. 
Omnis  diversitas  in  eo  consistit,  quod  sanguis  venosus 
artuum  posteriorum,  caudae,  mediae  corporis  partis 
et  organorum  pelvis  non,  uti  in  mammalibus,  ad  ve- 
nam cavam  tantumodo;  sed  modo,  uti  in  amphibiis, 
partim  ad  renes  partim  vero  ad  hepar;  modo  uti  in 
piscibus  et  ad  venam  cavam,  ad  venam  portae  et  simul 
ad  renes  fertur. 

Quum  in  avibus  primum  huius  varietatis  vestigi- 
um appareat,  transitus  ad  maiorem  diversitatem  in  in- 
ferioribus animalia m ordinibus  fieri  videtur. 

In  avibus  insignis  analogia  venarum  abdominis 
cum  mammalibus  reperitur  et  hac  una  re  sanguinis 
circuitus  a mammalibus  differt,  quod  ramus  maior  e 
trunco  brevi  venae  caudalis  ad  intestinum  rectum  et 
ad  hepar  transit,  i)  Ramum  hunc  fere  comparare 
possumus  cum  vena  haemorrhoidali  interna,  nisi  quod 
simul  cum  venis  caudalibus,  venis  sacralateraiibus  ae- 
quiperandis, cohaeret. 

Pieliquus  sanguis  e venis  caudalibus,  vena  oblura- 


i)  C.  Gust.  Carus  Lehrbucb  der  Zootomie  i8i8.  Seite 
603. 

tona,  et  venis  cloacae  refluens  per  duos  ramos  late- 
rales venae  caudalis,  ad  venae  hypogostricae  initium, 
modo  per  renis  lobulum  posteriorem  ipsum,  modo 
extra  eum,  continuo  cursu,  cum  sanguine  venae  ischi- 
adicas et  lobuli  posterioris  Irenis,  confluit.  Vena  hy- 
pogastrica dein  ad  renis  incisuram  anteriorem  percur- 
rit sanguinemque  in  venam  cruralem  infundit.  E con- 
cursu venae  cruralis  cum  vena  hypogastrica,  vena  re- 
nali posteriori  lobuli  anterioris,  quae  venae  lumbali, 
aut  iliolumbali  aequiparanda  est,  nec  non  cum  vena 
renali  posterioris,  mediique  lobuli,  venii  testium  ova- 
riorumve  vena  iliaca  efficitur,  quae  obliqua  ad  mar- 
ginem internum  lobuli  anterioris  tendit,  ibi  venam  re- 
nalem internam  lobuli  anterioris  accipit,  et  cum  vena 
iliaca  alterius  lateris  venam  cavam  componit. 

Sanguinem  vero  neque  e vena  hypogostrica  ad 
posteriorem  lobulum  renis,  neque  e vena  crurali  ad 
anteriorem  renis  lobulum  in  avibus  perduci,  eo  dilu- 
cidatur, quod  vena  hypagostrica,  modo  in  renum  pa- 
renehymate  ipso,  modo  extra  renis  lobulos  sita  incres- 
cit, continuatoque  cursu  ad  venam  cruralem,  magis 
magisque  increscens,  abit.  Vena  cruralis  quidem, 
quum  renes  alium  situm  habeant  infra  renes  non  posi- 
ta invenitur  uti  in  mammalibus,  nihilo  minus  tamen 
legitimam  magnitudinem  ostendit. 

Ramus  quidam,  qui  teste  lacobsonio  2)  sanguinem 
a vena  crurali  ad  lobulum  renis  anteriorem  vehit, 


1)  L.  Jacobson  Disquisitiones  venarum  renalium  qui- 
busdam in  animalibus  llafiiiae  1821. 

vice  versa  sanguinem  a lobulo  illo  revebere  videtur. 
Etenim,  in  Gallis  Columbisque  initium  eius  iuxta  ver- 
tebras ultimas  dorsales,  inque  foraminibus  harum  ver- 
tebrarum reperitur,  venas  lumbales  ibi  accipit,  retror- 
sum ad  marginem  anteriorem  lobuli  anterioris  percur- 
rit, venas  posterioris  dorsi  partis  recij)it,  parenchyma 
lobuli  anterioris  intrat,  plures  ramulos  eius  accipit, 
increscit  denique  ad  partem  anteriorem  venae  crura- 
lis abit. 

liamus  analogus  in  mammalibus,  imo  adeo  in  ho- 
minibus eodem  loco  ad  venam  cruralem  percurrit,  et 
in  iis  animalibus  vena  iliolumbalis  appellatur. 

Vena  renalis  interna,  lobuli  anterioris,  sanguinem 
a parte  interna  inferiorique  ad  venam  iliacam,  aut 
venam  cavam  revehere  videtur. 

Vena  renalis  posterior,  lobuli  medii  posteriorisque, 
sanguinem  tantummodo  a facie  inferiori  margineque 
interno  horum  lobulorum  revehit;  et  sanguis  faciei  su- 
])erioris,  marginisque  externi  ad  venae  hypogastricae 
initium  revehitur. 

Sanguinis  venosi  decursus  in 
Amphibiis. 

Iis  in  anij7ialibus  sanguinis  circuitus  ob  venarum 
alienam  structuram  alius  sit,  necesse  est,  et  sanguinis 
cursus  ad  renes  ibi  luculenter  patet.». 

In  Crocodilo  pars  tantummodo  minor  sanguinis 
venae  cruralis  et  caudalis  ad  renes , per  venam  rena- 
lem aducentem,  nec  omnis  quidem,  pervehitur,  quum 
vena  communicans  inter  venam  advehentem  et  reve- 
hentem quoque  adsit.  Maior  pars  sanguinis  venosi  ar- 
tuum posteriorum,  caudae,  organorum  pelvis,  abdo- 

minisque  inferioris  parietis,  per  venas  umbilicales, 
quas  dicunt,  et  quarum  duae  adsunt,  ad  hepar  et  ad 
venam  portae  revehitur. 

Vena  cava  tantummodo  sanguinem  renum,  rami- 
que cumrnunicantis  venae  advehentis  renum,  testium 
et  ovariorum  reducit. 

In  Testudine.  Sanguis  venosus  caudae,  me- 
diae testae  i)  abdominisque  partis,  organorum  pelvis 
per  venas  renales  advehentes  ad  renes  fluit.  Sanguis 
vero  artuum  posteriorum,  abdominis  parietis  posterio- 
ris et  pars  sanguinis  artuum  anteriorum  ad  hepar,  et 
quidem,  quum  duae  venae  umbilicales  adsint,  2)  5)  ad 
utrumque  liepalis  lobum  perducitur.  4) 

In  Ranis  pars  sanguinis  venae  cruralis  et  omnis 
sunguis  venae  ischiadicae,  parietis  lateralis  abdominis, 
dorsique  per  venam  renalem  advehentem  ad  renes 
vehitur  uti  lacobsonigs  contendit.  Maior  vero  copia 
venae  cruralis  sanguinis,  ad  venam  umbilicalem  sim- 
plicem, quae  omnem,  abdominis  parietis  inferioris  san- 


1)  Boiani  Tab.  XXV.  Fig.  127.  Vena  azygos  seu  inter- 
costalis communis,  quae  sanguinem  ad  venam  um- 
bilicalem vellit? 

2)  Boiani  anatomia  testudinis  europaeae.  Vilnae  1819. 
Tabula  XXV.  Fig.  128. 

Idem,  eadem  tabula  Figura  127«  Tab.  XXIX.  Fig. 
l<5i  ct  178, 

3)  Cuvier,  Regons  d’anatoniie  compare  e Toin.  IV.  me 
Paris  igoj.  Pag.  »86  has  venas  perperam  venas  cavas 
posteriores  appellavit. 

4)  Carus  Liehrbuch  d.  Zoot,  Seite  J97  und  598. 


guinem  simul  recipit,  perducitur,  quae  ad  incisuram 
hepatis  magnam  pervenit,  ibique  modo  cum  vena 
portae  coniungitur,  modo  vero  in  duos  abit  ramos, 
qui  sanguinem  ad  utrumque  hepatis  lobulum  vehunt» 

In  piscibus  sanguinis  venosi  cursus  varius  est, 
quem  lacobsonius  egregie  descripsit.  Modo  enim  san- 
guis caudae  partisque  mediae  corporis  ad  renes  tan 
tummodo  fluit,  uti  in  Gado,  modo  pars  sanguinis  ve- 
nosi, posterioris  corporis  partis  ad  renes  et  ad 'hepar 
vehitur,  uti  in  Siluris,  modo  sanguis  mediae  corporis 
partis  tantummodo  ad  renes,  5)  6)  sanguis  posterioris 
corporis  partis  vero  ad  venam  cavam  geritur,  uti  in 
Cyprinis,  Esocibus  et  Percis. 

Sanguis  venosus  testium,  ovariorum,  vesicae  nata- 
toriae et  sanguis  renum  ut  plurimum  ad  venam  ca- 
vam, inter  renes  discurrentem  confluit,  excepto  Siluro, 
quo  sanguis  testium  ad  ramum  hepaticum  venae  cau- 
dalis fluit. 


j)  Carus:  Seite  ~ 

i)  Jacobson  Disquisit.  venar,  renalium. 

CURRICULUM  VITAE 

EX  DECRETO 

GRATIOSI  MEDICORUM  ORDINIS 
BEROLINENSIS 
ADIECTUxM. 


Ego,  loannes  Augustus  Henricus  Nicolai,  natus 
sum  Kneitlingae,  pago  ducatus  Brunsvicensis  anno  mil- 
lesimo septingentesimo  nonagesimo  sexto.  Ad  deci- 
mum quintum  aetatis  annum  usque  corporis  animique 
culturn  pater  optimus  mihi  suppeditavit,  excepto  bien- 
nio quod  in  schola  sublimiori,  tunc  temporis  Riddags- 
husae  ^florente  transegi.  Anno  aetatis  decimo  sexto 
Brunsviciam  me  contuli  ibidemque  in  alumnorum.  In- 
stituti anatomico-chlrurgici  numerum  receptus  sum,  quo 
ex  tempore  maiore  cum  studio  et  amore  anatomiae 
chirurgiae,  artisque  obstetriciae  studium  amplexus 
SLirn,  praolectionibusque  sequentium  Prolessorum,  plus 

semel,  interfui;  Fricke  de  physice  et  chemia;  Zimmer, 
beatae  memoriae,  de  Anatomia  universali  et  ante  cor- 
pora mortua  dissecandi;  Scheller  de  physiologia,  ma- 
teria chirurgica  et  toxicologia;  Heusinger  de  patholo- 
gia  generali,  speciali,  nec  non  de  akiurgia;  Cramer 
de  chirurgia  speciali,  akiurgia,  nec  non  de  arte  ob- 
stetricia, eiusque  exercitationibus  practicis.  Prosectoris 
Osthoff  de  arte  fascias  imponendi  morbosque  ossium 
sanandi.  Anno  MDCCCXVII  munus  chirurgi  auxilia- 
ris in  nosocomio  pauperum , duce  Cramero  ibi  suscepi 
nec  solummodo  in  arte  morbis  chirurgiciis  auxilium 
ferendi,  verum  etiam  in  morbis  puerperarum,  neona- 
torumque sanandis  duce  optimo  experienlissimo  Cra- 
mero institutus  sum.  Increscente  vero  sublimiorum 
scientiarum  desiderio,  primarius  tunc  temporis  medi- 
cus, exercitus  Borussici  beatus  Goerke,  ut  praelectio- 
nibus Illustr.  Professorum  academiae  re^;iae  berolinensis 
inesse  possem,  munus  chirurgi  militaris  in  me  contulit, 
quo  facto  inde  ab  anno  MDCCCXX  sequentes  prae- 
lectiones audivi;  Celeber.  Turte  de  physice  et  chemia 
Celeb.  Erman  de  physice  generali.  111,.  Link  de  bota- 
nice  et  biologia.  Celeb.  Lichtenstein  de  zoologia,  III. 
iludolpbi  de  encyclopaedia,  physiologia,  anatomia 
comparativa  et  pathologica,  cui  praecet  eris  quoque,  ob 
permulta  benevolentiae  specimina  pluriimum  debeo.  III. 
Berends  de  librorum  Celsi  et  aphorismorum  Hippo- 
cratis interpretatione,  nec  non  exercitationibus  clinicis. 
Cei.  Osann  de  materia  medica.  Cei.  Fr.  Hufeland  de 
therapia  generali , et  speciali.  111.  ICoreff  de  physio- 
logia. 111.  W.  Hufeland  de  therapia  speciali  et  exer- 


citationibus  clinicis.  111.  Horn  de  therapia  speciali.  111. 
Rust  de  akiurgia.  Exp.  luengken  de  oculorum  morbis. 

Tentamine  et  examine  rigoso  mense  Maio  coram 
gratioso  medicorum  ordine  rite  superatis,  dissertatione 
inaugurali  conscripta,  publiceque  defensa  non  dubito, 
quin  summos  in  utraque  medicina  honores  per  Deca- 
num maxime  Spectabilem,  impetraturus  sim. 


THESES  DEFENDENDAE. 


i. 

Quibusdam  corporis  organici  fluidis  facultas  vivendi  d«* 
negari  nequit. 


n. 

Et  venae  resorbent 

III. 

Cordis  actio,  ad  sanguinem  per  totum  corpus  propel- 
lendum, non  sufficit. 


IV. 

Causarum  morbi  divisio  in  causam  proximam  et  remo- 
tas vana  est,  siquidem  morbo  cuidam  una  tantum- 
modo causa  subest. 


A 


► 


' # 


* •.  1 ■ 


i A 
, * 

♦ '-<' 


1 . 

\ * 


- \ .j 

> • -» 

ri'!jcftUl):wa  b*. Jtio  r.. 

• . »»  .*  '• 


t'  f 


.lU 


•Js 

«.«» 


in  >J t '>  •10/ 


• r»A  ,oil  t'*i? 


'U/ 


. . ,.V1 

an'!  -r«'  A*1  ' «•  " '*R°>  I'‘  OKl(i?’  i i.  (•"'/n  n' .' I , * T . 

’ * « 

• »T’iv  tt  lLJu  j C<iiO«*  ««'-»f»i.  ; • , ; ■♦  '■■’»  ^ 


